b'\n_START_ARTICLE_\nZob\n_START_SECTION_\nO\xc5\xbeiv\xc4\x8denost\n_START_PARAGRAPH_\nV vsako korenino zoba vstopa zobni \xc5\xbeivec (n. dentalis). Zobni \xc5\xbeivec se razveja \xc5\xa1ele v pulpnem prekatu, predvsem ob odontoblastih, od tu pa se \xc5\xbeiv\xc4\x8dna vlakna nadaljujejo do predentina. Vlakna potekajo \xc5\xa1e v dentinske kanale, toda le do 200 mm globoko in ne v vse kanale. \xc5\xbdiv\xc4\x8dna vlakna zobne pulpe so senzori\xc4\x8dna (\xc4\x8dutilna) in vegetativna. Mielinska \xc4\x8dutilna vlakna sodijo v skupino vlaken A-delta in A-beta, nemielinska \xc4\x8dutilna in vegetativna vlakna pa so iz skupine C. Oboja se kon\xc4\x8dajo kot preprosto grajeni, nekapsulirani \xc5\xbeiv\xc4\x8dni kon\xc4\x8di\xc4\x8di ali prosti \xc5\xbeiv\xc4\x8dni kon\xc4\x8di\xc4\x8di.</ref>'